Spigelreflexfotoapparat

E Spigelreflexfotoapparat ass e Fotoapparat, bei deem iwwer e Spigel d'Fotomotiv ze gesinn ass.

 Klengbild-Spigelreflexfotoapparat 
Deen éischte Klengbild-Spigelreflexfotoapparat iwwerhaapt war de Modell "Kine Exakta" aus dem Joer 1936 vun "Ihagee" vun Dresden.
De Spigel klappt erop, wann den Ausléiser gedréckt gëtt a léisst sou d'Liicht, dat duerch d'Lënsen erakënnt, op de liichtempfindleche Film duerch, dee sou beliicht gëtt.

 Mëttelformat-Spigelreflexfotoapparate mat zwéin Objektiven 

Eng Mëttelformat-Spiegelreflex huet op der viischter Säit zwéin Objektive mat der selwechter Brennwäit. Duerch dat ënnescht Objektiv, an deem den Zentralverschloss ass, gëtt de Rollfilm beliicht. Dat iewescht Objektiv déngt dozou, fir schaarfzestellen. Dobäi ass d'Bild säiteverkéiert iwwer e Schachtsucher op enger Schaarfstellscheif ze gesinn. Normalerweis ass d'Sucherobjektiv méi liichtstaark a méi bëlleg fabrizéiert.

Typesch Beispiller vun deem System sinn d'Rolleiflex an hir méi bëlleg Sëschter d'Rolleicord vun der Braunschweiger Firma Franke & Heidecke, vu Mamiya de Modell Mamiya C330 an dee méi einfache Modell Mamiya C220. E beléifte Modell zu Lëtzebuerg war vu Yashica d'Mat 124 G.

Weider Mëttelformat-Spigelreflexe mat zwéin Objektiver:
 Voigtländer Superb (1935)

 Mëttelformat-Spigelreflexfotoapparate mat engem Objektiv 

Déi am meescht bekannte Modeller sinn déi vun der schweedescher Firma Hasselblad.

Weider Mëttelformat-Spigelreflexen:
 Asahi Pentax 6x7 (6 x 7)
 Asahi Pentax 67
 Asahi Pentx 67 II
 Exakta 66
 Fuji GX-680 II 
 Fuji GX-680 III
 Kiev 60 TTL 
 Kiev 80 
 Kiev 88 TTL 
 Kiev 88 CM 
 Kiev CM TTL 
 Kiev 90 
 Kowa SIX
 Kowa Super 66
 Mamiya RB67 Pro (6 x 7)
 Minolta Autocord (24 verschidde Varianten tëscht 1955 an 1966) 
 Pentacon six TL
 Rolleiflex SL 66
 Rolleiflex SLX
 Zenza Bronica SQAi (6 x 6)

 Um Spaweck 

Kategorie:Fototechnik